അവിടെ ജനന നിരക്ക് കുറയുന്നുണ്ടെങ്കില് മുസ്ലിം സമുദായത്തെ തെറി വിളിച്ചതുകൊണ്ടായില്ല സ്വയം പരിഹാരം കാണണം: സമസ്ത നേതാവ് പാലാ, താമരശ്ശേരി ബിഷപ്പുമാര് മുസ്ലിം സമുദായത്തിനെതിരെ ഉന്നയിച്ച അടിസ്ഥാനരഹിതമായ ആരോപണം പിന്വലിച്ചിട്ടില്ലെന്നും ഇപ്പോഴും വലിയ തോതിലുള്ള മുസ്ലിം വിദ്വേഷപ്രചാരണം സാമൂഹ്യ മാധ്യമങ്ങളിലൂടെ നടക്കുന്നുണ്ടെന്നും എസ് കെ എസ് എസ് എഫ് സംസ്ഥാന ജനറല് സെക്രട്ടറി സത്താര് പന്തല്ലൂര്. സംഭവത്തില് ഖേദപ്രകടനം നടത്തിയതായി വാര്ത്ത വന്നെങ്കിലും ഈ വാര്ത്താകുറിപ്പ് ബിഷപ്പിന്റെയോ ബിഷപ്പ് ഹൗസിന്റെയോ ഫേസ്ബുക്ക് പേജില് കണ്ടില്ലെന്നും സത്താര് പന്തല്ലൂര് ഫേസ്ബുക്കില് പങ്കുവച്ച കുറിപ്പില് പറയുന്നു. ക്രിസ്ത്യന് സമുദായത്തിനിടയില് ജനന നിരക്ക് കുറയുന്നുണ്ടെങ്കില് ചാനല് ചര്ച്ചകളില് മുസ്ലിം സമുദായത്തെ തെറിവിളിച്ചതുകൊണ്ടായില്ലെന്നും സ്വയം പരിഹാരം കാണുകയാണ് വേണ്ടതെന്നും സത്താര് പന്തല്ലൂര് ഫേസ്ബുക്കില് കുറിച്ചു.കുറിപ്പിന്റെ പൂര്ണരൂപംപാലാ, താമരശ്ശേരി ബിഷപ്പുമാരുടെ പ്രത്യേക ശ്രദ്ധക്ക്നിങ്ങള് രണ്ടു പേരുടേയും നേതൃത്വത്തില് പ്രസംഗത്തിലും വേദപാഠ പുസ്തകത്തിലൂടെയും മുസ്ലിം സമുദായത്തിനെതിരെ ഉന്നയിച്ച അടിസ്ഥാനരഹിതമായ ആരോപണം ഇപ്പോഴും പിന്വലിച്ചിട്ടില്ല. പാലാ ബിഷപ്പ് ഉന്നയിച്ച ആരോപണം കേരള സമൂഹമാകെ തള്ളിക്കളഞ്ഞു. കത്തോലിക്കാ സഭയിലെ സത്യസന്ധരായ പിതാക്കന്മാര് വരെ ഈ ആരോപണങ്ങള്ക്ക് അടിസ്ഥാനമില്ലെന്ന് തുറന്നു പറഞ്ഞു.താമരശ്ശേരി ബിഷപ്പ് ചില മുസ്ലിം സമുദായാംഗങ്ങളുമായുള്ള ചര്ച്ചയില് ഖേദപ്രകടനം നടത്തിയതായും പുസ്തകത്തിലെ വിവാദ ഭാഗങ്ങള് നീക്കം ചെയ്യാമെന്ന് സമ്മതിച്ചതായും വാര്ത്ത വന്നു. എന്നാല് ഈ വാര്ത്താകുറിപ്പ് ബിഷപ്പിന്റെയോ ബിഷപ്പ് ഹൗസിന്റെയോ ഫേസ്ബുക്ക് പേജില് വന്നില്ല. സാമൂഹ്യ മാധ്യമങ്ങളില് വിഷയം ചര്ച്ചയായ സ്ഥിതിക്ക് ഇത് പ്രതീക്ഷിക്കാമല്ലോ. ദീപിക ദിനപത്രത്തിലും ആ വാര്ത്ത വന്നില്ല. ചര്ച്ചയില് പങ്കെടുത്തവര് ഇത് സംബന്ധമായി അന്വേഷിച്ചപ്പോള് വ്യക്തമായ മറുപടിയുമില്ല. എന്നാല് കഴിഞ്ഞ ദിവസം വിവാദ പുസ്തകത്തെ ശരിവെച്ചും ലൗ ജിഹാദ് ആരോപണത്തെ ന്യായീകരിച്ചും ദീപിക ദിനപത്രത്തില് ലേഖനം വന്നു. ഇതോടെ ചര്ച്ചയും പത്രക്കുറിപ്പും പിതാവിന്റെ നാടകമായിരുന്നുവെന്ന് വ്യക്തമായിരിക്കുന്നു. ഇപ്പോഴും വലിയ തോതിലുള്ള മുസ്ലിം വിദ്വേഷപ്രചാരണം സാമൂഹ്യ മാധ്യമങ്ങളിലൂടെ നടക്കുകയും ചെയ്യുന്നു.പ്രിയ ബിഷപ്പുമാരേ,ഒരു കാര്യം ഓര്മിപ്പിക്കട്ടെ. അവിടുത്തെ രൂപതകളില് നടക്കുന്ന ആഭ്യന്തര സംഘര്ഷങ്ങള് മറച്ചുവയ്ക്കാനും അതിനെ മറികടക്കാന് കേന്ദ്ര സര്ക്കാരിന്റെ പ്രീതി ലഭിക്കാനും നിങ്ങള്ക്ക് സംഘപരിവാറിന് കുഴലൂത്ത് നടത്താം. പക്ഷെ, അത് മുസ്ലിം സമുദായത്തിന്റെ ചെലവില് വേണ്ട. അവിടെ ജനന നിരക്ക് കുറയുന്നുണ്ടെങ്കില് ചാനല് ചര്ച്ചകളില് വന്ന് മുസ്ലിം സമുദായത്തെ തെറി വിളിച്ചതുകൊണ്ടായില്ല അതിന് സ്വയം പരിഹാരം കാണുകയാണ് വേണ്ടത്. സഭയുടെ പേരില് നിങ്ങള് കളിക്കുന്ന കളികള് തിരിച്ച് ഉപയോഗിക്കാന് മുസ്ലിംകള്ക്ക് അറിയാത്തത് കൊണ്ടല്ല. നിങ്ങളെ പോലെ ഞങ്ങളും ആകരുതെന്ന് കരുതുന്നത് കൊണ്ടാണ്. അത് തിരുത്താന് ഇടവരാതിരിക്കട്ടെ.! സ്കൂള് ബസുകളുടെ റോഡ് നികുതി ഒഴിവാക്കി സ്വകാര്യ ബസുകള്ക്ക് നികുതി അടയ്ക്കാന് സാവകാശം